Debatile on kutsutud osalema Euroopa usulisi liidreid kristlikust, juudi ja islami kogukonnast, teatas BNS-ile peapiiskopi assistent Indrek Vaino.    Kohtumisel osalevad ka Euroopa Parlamendi president Hans-Gert Pöttering ning Euroopa Liidu Nõukogu  president, Saksamaa kantsler Angela Merkel.    Arutlusele tuleb usuliste kogukondade roll Euroopa Liidus, Euroopa Liidu poliitika mõju erinevatele ühendusesisestele kultuuri- ja usugruppidele.    Samuti tulevad debatil kõne alla küsimused, kuidas edastada ühiseid väärtusi Euroopast väljapoole ning kas Euroopale omased väärtused võivad aidata kaasa kultuuride ja religioonide dialoogile.